"נחלת הכלל" הוא מושג המתאר משאבים או נכסים שאינם נמצאים תחת בעלות כלשהי, אלא הם שייכים אל הכלל ומטופחים על ידו. באופן היסטורי, שטחים או מרחבים אלה הולכים ומצטמצמים ככל שהשיטה הקפיטליסטית עולה ומתבססת כאידיאולוגיה השלטת, משום שהיא מבוססת על היררכיות כלכליות סדורות ועל קידוש וקידום בעלות פרטית. אולם במקביל לכך, המפנה הדיגיטלי בתרבות העכשווית מייצר עוד ועוד מרחבים של "המשותף" (להבדיל מהשיתופי) – וויקיפדיה, קרייאטיב קומונס, קוד פתוח ועוד – שמצליחים לפתח אופוזיציה אידיאולוגית ממשית ופעילה, המבוססת על סימון ופיתוח של משאבי ידע, תרבות וסביבה משותפים. "נחלת הכלל" הוא גם הכיוון אליו מצביעות המחאות החברתיות והפוליטיות ברחבי העולם, המכוונות לשימוש-מחדש בשטחים ומשאבים ציבוריים וחלוקה מחודשת שלהם.
במהלך הערב יוקרנו בגג גן העיר עבודות וידאו והרצאות העוסקות במושג "נחלת הכלל".
בין המשתתפים: שטו דלאט?, סיגלית לנדאו, זקארי פורמוולט, אקונצ'י סטודיו, פבלו די סוטו (פרויקט "מיפוי נחלת הכלל" באתונה של האקיטקטורה), פרופ' לואיס וולצ'ר (אוניברסיטת וושינגטון), פרופ' איבן מוגלן (אוניברסיטת קולומביה).